- Hindi News
- National
- भाजपा की कार्यसमिति में सभी प्रखंडों के कार्यकर्ताओं को मिलेगा स्थान : साहू
भाजपा की कार्यसमिति में सभी प्रखंडों के कार्यकर्ताओं को मिलेगा स्थान : साहू
भाजयुमो की बैठक में शामिल नीरा यादव, प्रदेश उपाध्यक्ष सुनील साहू अन्य।
कार्यसमिति के गठन के लिए भाजयुमो उपाध्यक्ष ने की बैठक
भास्करन्यूज | कोडरमा
प्रदेशभाजपा युवा मोर्चा के उपाध्यक्ष सह कोडरमा प्रभारी सुनील साहू की अध्यक्षता में जिले के कार्यकर्ताओं की बैठक सोमवार को परिसदन में आयोजित की गई। बैठक में जिले में भाजयुमो कार्यसमिति के गठन और मई माह में रांची में होने वाले प्रांतीय सम्मेलन पर विशेष रूप से चर्चा की गई। मौके पर प्रदेश अध्यक्ष साहू ने बताया कि जिले में हाल में ही युवा मोर्चा के जिला अध्यक्ष के रूप में राजेश सिंह का मनोनयन किया गया है। इसके बाद जिले में भाजयुमो के कार्यसमिति की गठन किया जाना है। कार्यसमिति में जिले के सभी प्रखंडों के कार्यकर्ताओं को स्थान दिया जाएगा। साथ ही इसे सक्रिय रखा जाएगा। इसी प्रकार से मंडल स्तर पर ही समिति का गठन किया जाएगा। जिले में 1000 युवाओं को मोर्चा से जोड़े जाने का लक्ष्य दिया गया है। ताकि सरकार की ओर से राज्य के विकास में किये जा रहे कार्यों को जनजन तक पहुंचाकर अगले लोकसभा विधान सभा चुनाव में पार्टी की जीत सुनिश्चित हो सके। क्षेत्र की विधायक सह शिक्षा मंत्री नीरा यादव भी कुछ देर के लिए बैठक में शामिल हुई। मौके पर उन्होंने युवा मोर्चा के कार्यकर्ताओं के पार्टी के प्रति किये जा रहे कार्यों की सराहना की। मंत्री ने कहा कि पार्टी की ओर से कार्यकर्ताओं के मान-सम्मान का पूरा ख्याल रखा जा रहा है।
tgl_Latn sot_Latn hin_Deva hin_Deva bho_Deva hin_Deva awa_Deva hin_Deva